**Fülpösdaróc Község Önkormányzata Képviselő-testületének**

**hatáskörében eljáró Polgármestere**

**2/2021. (III.08.) önkormányzati rendelete
a köztisztviselők illetményalapjáról**

Fülpösdaróc Község Önkormányzat Képviselő-testülete hatáskörében eljáró Polgármestere a Alaptörvény 32. cikk (2) bekezdésében, az (1) bekezdés a), és f) pontjában meghatározott feladatkörében eljárva, Magyarország 2021. évi központi költségvetéséről szóló 2020. évi XC. tv. 61. § (6) bekezdésében kapott felhatalmazás alapján, közszolgálati tisztviselőkről szóló 2011. évi CXCIX. törvény 234. § (3) bekezdésében kapott felhatalmazás alapján, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. 46.§ (4) bekezdésében döntéshozatalt biztosító jogkörében eljárva a következőket rendeli el:

**1. §** A rendelet hatálya a Györteleki Közös Önkormányzati Hivatalnál (a továbbiakban: Hivatal) foglalkoztatott köztisztviselőkre terjed ki.

**2. §** (1) A hivatalnál foglalkoztatott köztisztviselők vonatkozásában az illetményalap –az Önkormányzat saját forrásai terhére, valamint a pályázat benyújtásával – a köztisztviselőkről szóló 2011. évi CXCIX. törvényben foglaltaktól eltérően – a Magyarország 2021. évi központi költségvetéséről szóló 2020. évi XC. törvény 61. § (1) bekezdésében meghatározottnál magasabb összegben kerül megállapításra.

(2) A hivatalnál foglalkoztatott köztisztviselők vonatkozásában 2021. évre vonatkozóan az illetményalap 74.000,- Forint.

**3. §** A képviselő-testület hatáskörében eljáró Polgármester a magasabb összegű illetményalappal összefüggő kiadásokat a költségvetési rendeletében a működési kiadások között a személyi juttatások és munkaadókat terhelő járulék jogcímen eredeti előirányzatként biztosítja.

**4. §** (1) Ez a rendelet 2021.március 9. napján lép hatályba, de rendelkezései 2021. január 1. napjától alkalmazandóak.

(2) E rendelet hatályba lépésével egyidejűleg hatályát veszti **a köztisztviselők illetményalapjáról** szóló 2**/2020. (II.14.)** önkormányzati rendelet.

Fülpösdaróc, 2021. március 5.

 Kovács Csaba Dr. Sipos Éva

 polgármester jegyző

***Záradék****:*

*A rendelet kihirdetésének napja 2021.03.08. Dr. Sipos Éva*

 *jegyző*

**Fülpösdaróc Község Önkormányzata Képviselő-testületének**

**hatáskörében eljáró Polgármestere**

**3/2021. (III. 08.) önkormányzati rendelete**

**a Győrteleki Közös Önkormányzati Hivatalban foglalkoztatott köztisztviselők illetménykiegészítéséről**

Fülpösdaróc Község Önkormányzatának Képviselő-testülete hatáskörében eljáró Polgármestere az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. Törvény 13. §-ban meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 234. § (3)-(5) bekezdéseiben kapott felhatalmazás alapján, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. 46.§ (4) bekezdésében döntéshozatalt biztosító jogkörében eljárva, a köztisztviselők illetménykiegészítéséről a következőket rendeli el:

**1.§**

E rendelet hatálya a Győrteleki Közös Önkormányzati Hivatalnál foglalkoztatott köztisztviselőkre terjed ki.

**2.§**

A Győrteleki Közös Önkormányzati Hivatal köztisztviselője 2021. január 1. napjától, tárgyévre

a) felsőfokú iskolai végzettség esetén alapilletménye 1 %-ának,

b) középiskolai végzettség esetén alapilletménye 20 %-ának

megfelelő mértékű illetménykiegészítésre jogosult.

A köztisztviselő illetménykiegészítésre való jogosultsága a tárgyév végén megszűnik.

**3.§**

Ez a rendelet a kihirdetést követő első napon lép hatályba azzal, hogy rendelkezéseit 2021. január 1. napjától kell alkalmazni.

**4.§**

E rendelet hatályba lépésével egyidejűleg hatályát veszti a Györteleki Közös Önkormányzati Hivatalban foglalkoztatott köztisztviselők illetménykiegészítéséről szóló 3**/2020. (II.14.)** önkormányzati rendelete.

Fülpösdaróc, 2021. március 5.

K.m.f.

|  |  |
| --- | --- |
| Kovács Csaba  | Dr. Sipos Éva |
| polgármester | jegyző |

*Záradék:*

*A rendelet 2021.03.08. napján kihirdetésre került.*

 *Dr. Sipos Éva jegyző*